Τσιμεντένια ράμπα πρόσβασης
 Φορητή ράμπα πρόσβασης
**Ράμπα πρόσβασης** είναι ένα κεκλιμένο επίπεδο που εγκαθίσταται επιπλέον ή αντί για σκάλες. Οι ράμπες επιτρέπουν στους χρήστες αναπηρικών αμαξιδίων και σε άτομα με καρότσια ή άλλα αντικείμενα με ρόδες να έχουν πιο εύκολη πρόσβαση σε ένα κτήριο ή να μετακινούνται μεταξύ περιοχών διαφορετικού ύψους. Οι ράμπες πρόσβασης ίσως προϋπάρχουν του αναπηρικού αμαξιδίου στην αρχαία Ελλάδα.

Μια ράμπα πρόσβασης μπορεί να είναι μόνιμη, ημιμόνιμη ή φορητή. Οι μόνιμες ράμπες έχουν σχεδιαστεί για να βιδώνονται ή να στερεώνονται με κάποιον άλλο τρόπο στη θέση τους. Οι ημιμόνιμες ράμπες στηρίζονται στο έδαφος ή σε μια σταθερή βάση και χρησιμοποιούνται συνήθως βραχυπρόθεσμα. Οι μόνιμες και οι ημιμόνιμες ράμπες είναι συνήθως από αλουμίνιο, σκυρόδεμα ή ξύλο. Οι φορητές ράμπες είναι συνήθως από αλουμίνιο και διπλώνουν για ευκολία στη μεταφορά. Οι φορητές ράμπες προορίζονται κυρίως για οικιακή και κτηριακή χρήση, αλλά μπορούν να χρησιμοποιηθούν και για φόρτωση σε φορτηγά.

Οι ράμπες πρέπει να είναι προσεκτικά σχεδιασμένες για να είναι χρήσιμες. Σε πολλά σημεία, οι νόμοι υπαγορεύουν το ελάχιστο πλάτος και τη μέγιστη κλίση μιας ράμπας.

Γενικά, η μειωμένη κλίση είναι ευκολότερη για τους χρήστες αμαξιδίων και ασφαλέστερη σε παγωμένα κλίματα. Ωστόσο, αυτές οι ράμπες καταλαμβάνουν περισσότερο χώρο και απαιτούν από τον χρήστη να διανύσει μεγαλύτερη απόσταση για να τη διασχίει. Ως εκ τούτου, σε ορισμένες περιπτώσεις είναι προτιμότερο να υπάρχει ανελκυστήρας.

Σε πολλές χώρες, οι ράμπες πρόσβασης είναι υποχρεωτικές από τον οικοδομικό κώδικα για την κατασκευή νέων εγκαταστάσεων που είναι ανοιχτές στο κοινό. Σε διεθνές επίπεδο, η Σύμβαση των Ηνωμένων Εθνών για τα Δικαιώματα των Ατόμων με Αναπηρία εξουσιοδοτεί τα κράτη να αναλάβουν δράση για να επιτρέψουν «στα ΑμεΑ νααπολαμβάνουν πλήρως όλων των δικαιωμάτων και θεμελιωδών ελευθεριών τους». Μεταξύ άλλων απαιτήσεων, υποχρεώνει τα κράτη να θεσπίζουν ελάχιστες προδιαγραφές και κατευθυντηρίες γραμμές «για την προσβασιμότητα των εγκαταστάσεων και των υπηρεσιών που είναι ανοικτές ή παρέχονται στο κοινό».

Προδιαγραφές σχεδιασμού
-----------------------

 Πρόσβαση στη ράμπα με αναπηρικό αμαξίδιο
Στις ΗΠΑ, ο νόμος για τους Αμερικανούς με Αναπηρίες απαιτεί κλίση όχι μεγαλύτερη από 1:12 για αναπηρικά αμαξίδια. Οι ράμπες μπορεί να είναι όσο μεγάλες χρειάζεται, αλλά καμία διαδρομή δεν μπορεί να υπερβαίνει τα 9,14 μέτρα.

  

Οι κατευθυντήριες γραμμές του Ηνωμένου Βασιλείου, όπως προτείνονται από τον νόμο του 1995 και τον νόμο του 2010, είναι το πολύ 1:12 για τις ράμπες (με εξαίρεση τα υπάρχοντα κτίρια).

Στο Χονγκ Κονγκ, οι ράμπες για αναπηρικά αμαξίδια δεν επιτρέπεται να υπερβαίνουν την κλίση 1:12, εκτός από ορισμένες εξαιρέσεις.

Στην Ελλάδα, η κλίση που έχουν οι ράμπες πρόσβασης κυμαίνεται από 0% - η ιδανική περίπτωση - και μπορεί να φτάσει στο 10% ανάλογα με το μήκος και την χρήση της. Οι επιθυμητές κλίσεις ράμπας, ανάλογα με το ύψος του πεζοδροµίου, είναι 1:20.

Ράμπες οχημάτων
---------------

Οχήματα όπως λεωφορεία, τραμ, ταξί, αυτοκίνητα και φορτηγά μπορεί να φέρουν ράμπα για να διευκολύνουν την είσοδο και την έξοδο για όλους. Αυτή η ράμπα μπορεί να είναι ενσωματωμένη ή φορητή. Οι περισσότερες μεγάλες αυτοκινητοβιομηχανίες προσφέρουν εκπτώσεις για φορητές ράμπες και εξοπλισμό προσβασιμότητα για νέα οχήματα. Η πρόσβαση σε λεωφορεία και τραμ μπορεί να γίνεται μέσω αναδιπλούμενης ράμπα.

Παραπομπές
----------

1. ↑  «ράμπα». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 2 Φεβρουαρίου 2024.
2. ↑  Curry, Andrew (20 July 2020). «Ramps for disabled people trace back to ancient Greece». *Science*. doi:10.1126/science.abd9196. Αρχειοθετήθηκε από το πρωτότυπο στις 30 July 2020.. Ανακτήθηκε στις 29 July 2020.
3. 1 2  «405 Ramps». *2010 ADA Standards for Accessible Design*. US Department of Justice. 15 Σεπτεμβρίου 2010. Αρχειοθετήθηκε από το πρωτότυπο στις 22 Αυγούστου 2015. Ανακτήθηκε στις 23 Αυγούστου 2015.
4. 1 2  «ADA Wheelchair Ramp Specs». *Mobility Advisor*. Αρχειοθετήθηκε από το πρωτότυπο στις 9 Αυγούστου 2015. Ανακτήθηκε στις 23 Αυγούστου 2015.
5. ↑  «Ramps vs. Lifts | Handi-Lift». *www.handi-lift.com* (στα Αγγλικά). Αρχειοθετήθηκε από το πρωτότυπο στις 10 Οκτωβρίου 2017. Ανακτήθηκε στις 9 Μαΐου 2017.
6. ↑  «Σύμβαση για τα Δικαιώματα των Ατόμων με Αναπηρία και Προαιρετικό Πρωτόκολλο». *Περιφερειακό Κέντρο Πληροφόρησης του ΟΗΕ - Ελλάδα*. Ηνωμένα Έθνη. 23 Μαΐου 2019. Ανακτήθηκε στις 2 Φεβρουαρίου 2024.
7. ↑  «א.ש. כסאות גלגלים ♿️ מוכנים איתך לכל אתגר». *א.ש. כסאות גלגלים* (στα Εβραϊκά). Ανακτήθηκε στις 2 Φεβρουαρίου 2024.
8. ↑  *Basingstoke and Deane - Designing for Accessibility* (PDF). Centre for Accessible Environments. March 2004. ISBN 1-85946-143-3. Ανακτήθηκε στις 2020-03-23.  More than one of `|archivedate=` και `|archive-date=` specified (βοήθεια); Ελέγξτε τις τιμές ημερομηνίας στο: `|archive-date=` (βοήθεια)
9. ↑  «Design Manual - Barrier Free Access 2008, Chapter 4, Division 5 - Ramps» (PDF). Buildings Department, Hong Kong. Αρχειοθετήθηκε (PDF) από το πρωτότυπο στις 4 Ιουλίου 2012. Ανακτήθηκε στις 17 Ιουνίου 2012.
10. ↑  «ΣΧΕ∆ΙΑΖΟΝΤΑΣ ΓΙΑ ΟΛΟΥΣ» (PDF). *ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ∆ΗΜΟΣΙΩΝ ΕΡΓΩΝ*.